福州市

+<font size="+1">福州市 200px 別稱 榕城、三山 面積 11,968 km² 人口 六百萬 人均GDP ¥31,582 民族 漢族、滿族、畲族、回族 語言 閩語閩東片福州話、普通話 市樹 榕樹 市花 茉莉花 市果 福橘

福州（）市，復號榕城、三山、左海、閩都，簡稱榕，是中國福建省其省會，敆福建省東部其閩江下游共沿海地區，現在有6萆區、1萆縣級市、6萆縣，全市常住總人口有720萬，其中市區常住人口296.3萬。當地居民以漢族其福州族群為主，母語是閩語福州話。福州敆公元前202年建城，遘今旦有2200幾年，是中國其歷史文化名城，歷史懸頂長期作為福建其政治中心，是中國東南沿海重要其貿易港口共海上絲綢之路其門戶，同時復是重要其文化中心，趁宋朝開始，文化教育就野發達，是產生進士狀元、兩院院士第一価其城市臺中其蜀萆。敆近現代史上，福州是中國第一早開放通商其五萆城市之一，固是中國近代海軍其搖籃，也是中國工業、科技發源地之一。嚽塊其習俗、文化、傳統藝術、建築形式都自成風格，有野強烈其地區特徵。福州故是300幾萬海外華人其祖籍地，是福建第一大其僑鄉。

 行政單位 
 市區：鼓樓區、台江區、倉山區、馬尾區、晉安區、長樂區。
 縣級市：福清市。
 縣：閩侯縣、閩清縣、永泰縣、連江縣、羅源縣、平潭縣（平潭現刻時是綜合實驗區，雖行政區劃上屬福州，但是實際直接上級是省府）。

名稱
名稱來源
「福州」其名字趁唐開元十三年（725年）起就有了，因為州郡西北有福山其原因，故此共原底其閩州都督府改成福州都督府。但是茲唐朝其福山其具體位置敆其地方，遘现在固𡅏無定論。清朝乾隆年間刻印其《福州府志》指出長樂其董奉山舊底叫做福山，但是因為董奉山其位置伓是敆福州城其西北，故此有侬見覺講福山是福州西北其蓮花山（復叫做永福山），固有見覺講福山可能是福州西郊其保福山。

 名稱變遷 
歷史上，特別是敆宋朝以前，福州其名字有過野価回變更。福州最早是公元前202年建立其閩越國其都城冶，復叫做東冶。 
西漢始元二年（公元前85年），設冶縣。 
東漢建安元年（196年），冶縣改名侯官縣。

西晉太康三年（282年），設晉安郡，同時析侯官縣其東部地置原豐縣為郡治。 陳永定元年（557年）設閩州，是福建單獨建州其開始，侯官縣共原豐縣都是州治。陳天嘉六年（565年），撤閩州，光大二年（568年），復設原閩州豐州 ，侯官共原豐固是州治所。 

隋開皇九年（589年），因為豐州境內有泉山，改名泉州，敆隋開皇十二年（592年），原豐縣改名閩縣。隋大業二年（606年），泉州改名閩州，大業三年，廢閩州，改名建安郡，郡治敆閩縣。

唐武德元年（618年），共建安郡改名建州，州治敆閩縣。武德六年，建州析部分地置泉州（就是今旦其福州），州治敆閩縣。武德八年（625年），改名豐州，置豐州都督府。 貞觀​​元年（627年），豐州改名泉州，屬嶺南道。 景雲二年（711年），共泉州（就是今旦其福州）改叫閩州都督府，開元十三年（725年），閩州都督府因為州西北有福山，改名福州都督府，屬江南東道，福州其名字趁嚽塊開始。 天寶元年（742年），改名長樂郡。 乾元元年（758年），復叫做福州都督府。以後，後唐長興四年（933年），閩國國王王延鈞（王鏻）稱帝，共福州升為長樂府。 945年，閩王王延政曾共福州做為東都。 

南宋景炎元年（1276年），宋端宗趙昰敆福州做皇帝，故此共福州升為福安府，定做行都。 

明洪武元年（1368年），設福州府。 南明隆武元年（清順治二年，1645年），朱聿鍵敆福州做皇帝，定都福州，稱福京，福州府更名天興府。

清順治三年（1646年），天興府復稱福州府。

民國二年（1913年）府制取消。1946年，福州市政府成立。 


敆西方國家其文獻臺中其名字
趁1980年代末開始，使羅馬字母其國家比較普遍使Fuzhou來作「福州」名稱其拼寫，茲蜀種拼法是趁漢語拼音Fúzhōu來其，就是即漢語普通話臺中「福州」其發音。敆茲以前，「福州」其名字敆西方文獻臺中有野価種𣍐蜀様其拼寫方式。13世紀其《馬可波羅遊記》共福州寫作Fugiu，茲種拼寫可能是趁當時其官話來其。明末其荷蘭儂趁福州話借音，共「福州」拼成Hocsieu，茲蜀種固有Hockzieuw，Hoksieu，Hochsieu等野価種變體，法文臺中拼做Hoksyeu。同樣使福州話臺中其音，英語臺中以前共「福州」寫做Hokchew、Hockchew、Hokchue、Hokchiu、Hokcheu等， 臺中有Hokchew、Hockchew敆東南亞其華人社群臺中今旦固𡅏敆𡅏使。16世紀其幾隻西班牙其歷史學家（比如講貢薩列斯·德·門多薩等儂）曾共福州拼成西班牙文其Aucheo或者Ucheo。固有，19世紀末福州平話字共閩南語白話字發明以後，也有使Hok-ciu來寫「福州」其案例。英語文獻臺中使漢語官話其發音來寫譯「福州」其寫法固有Foochow、Fuchow、Fuhchau、Fuhchoo、Fou-chou、Fou-chou-fou等，法文臺中使Fou-Tchéou，德文臺中使Futschau。19世紀末Foochow、Fuchow和Fuhchau其使法都有，但是Foochow已經慢慢變成主流其詞，固加直頭使遘中國推廣漢語拼音拼寫地名其規則以前（敆民國三十八年以前福州郵政局使其郵戳懸頂一般都有FOOCHOW或者FOOCHOWFU其英文地名）。

旅遊
福州比較出名其旅遊黃金區有：西湖、華林寺、西禪寺、金山寺、開元寺、烏塔、白塔、湧泉寺、鼓山、旗山等等。
 飲食 
福州菜是閩菜其代表。

 參考資料 

分類:福建
分類:福州
分類:城市